钦定古今图书集成/理学汇编/文学典/第008卷 > 王楙野客丛谈 > 《联合古人句》
## 钦定古今图书集成/理学汇编/文学典/第008卷 > 王楙野客丛谈 > 《联合古人句》

余尝用古人全句合为一联，曰：“笼中翦羽，仰看百鸟
之翔；侧畔沉舟，坐阅千帆之过。”自以为工。近观《漫录》，
谓任忠厚有投时相启，正有此一联，但改“侧”字为“岸”
字耳。其暗合有如此者。但《漫录》不言所以，不知上句
乃韩退之诗，下句乃刘梦得诗。韩曰“翦翎送笼中，使
看百鸟翔。”刘曰“沉舟侧畔千帆过，病树前头万木春。”